Graffiti, la graniţa dintre artă şi vandalism. Erps, cel mai cunoscut artist de graffiti din România, a deschis un magazin pentru pasionaţi.
Graffiti-ul este creația aflată la granița dintre artă și vandalism. ERPS este unul dintre cei mai cunoscuți grafferi din România. Înainte de pandemie și-a deschis un magazin pentru pasionații acestei arte.
Pentru că muzeele, teatrele și sălile de cinema sunt mai mult închise, te invit să descoperi la pas operele de artă ale orașului.Autorii lor au devenit adevărate legende pentru că au dat culoare locurilor altfel ignorate în general de toată lumea."M-am apucat de Graffiti, neștiind prea multe despre fenomenul ăsta și am ajuns până în ziua de astăzi să-mi spună unii: "Wow, ești legendă".Shop-ul a pornit de acum zece ani. Voiam să iau un vagon de la metrou și să-l construiesc înăuntru, dar am ajuns la locația asta și chiar e foarte caterincă. Am făcut foarte multe, de la blocuri, calcane de opt etaje și metrouri de 8 vagoane, de unul singur", spune Erps.